Πριγκιπικό ρομάντζο

Το ***Πριγκιπικό ρομάντζο*** (Πρωτότυπος τίτλος: *La Ragazza Del Palio*) είναι Ιταλο -γαλλική κωμική ταινία του 1958 σε σκηνοθεσία του Λουίτζι Ζάμπα βασισμένη σε μυθιστόρημα του Ραφαέλε Τζιανέλι. Πρωταγωνιστούν οι Νταϊάνα Ντορς και Βιτόριο Γκάσμαν.

## Πλοκή

Η Νταϊάνα Ντίξον, μια κοπέλα από το Τέξας, κερδίζει ένα τζακπότ σε ένα κουίζ και χρησιμοποιεί τα κέρδη της (ένα χρηματικό έπαθλο και μια ολοκαίνουργια Κάντιλακ) για ένα ταξίδι στην Ιταλία. Το αυτοκίνητό της χαλάει κοντά στη Σιένα, όπου συναντά τον πρίγκιπα Πιέρο ντι Μονταλτσίνο, έναν όμορφο Ιταλό ευγενή. Αυτός πιστεύει ότι η Νταϊάνα πρέπει να είναι πλούσια, και εκείνη πιστεύει επίσης ότι αυτός πρέπει να είναι πλούσιος, αλλά αυτό απέχει πολύ από την αλήθεια.

Το ειδύλλιο κορυφώνεται στον παραδοσιακό ιπποδρομιακό αγώνα του Palio, όπου, η Νταϊάνα χωρίζει με τον πρίγκιπα όταν ακούει ότι δωροδόκησε τον τζόκεϊ της αντίπαλης ομάδας για να συμμετάσχει στον αγώνα, ώστε το άλογό του να κερδίσει, πείθει γρήγορα τον ιδιοκτήτη του αντίπαλου αλόγου να την αφήσει να ιππεύσει. Αφού κερδίσει τον αγώνα του Palio, παντρεύεται τον Πρίγκιπα.

## Διανομή ρόλων
*Νταϊάνα Ντορς - Νταϊάνα Ντίξον
*Βιτόριο Γκάσμαν -  Πιέρο ντι Μονταλτσίνο
*Φράνκα Βαλέρι  - Κόντεσσα Μπερνάρντι
* Μπρους Κάμποτ - Μάικ
*Τερέζα Πελάτι - Λόρα
* Νάντο Μπρούνο - Παπά Φεράρι
* Ρονάλντο Μπονάκι - Τίνο

## Παραγωγή

Η ταινία βασίστηκε στο μυθιστόρημα του 1957 του Ραφαέλι Τζιανέλι.

Το κάστινγκ των Ντορς και Γκάσμαν ανακοινώθηκε τον Απρίλιο του 1957.  Η Ντορς ήταν από τους πολλούς Άγγλους και Αμερικανούς αστέρες που έκαναν ταινίες στην Ιταλία, συμπεριλαμβανομένων των Μάμι Βαν Ντόρεν και Στιβ Ριβς.  Η Ντορς έφτασε στη Ρώμη τον Ιούλιο του 1957.

Πολλοί από τους κομπάρσους για τις σκηνές ιπποδρομιών ήταν πραγματικοί τζόκεϊ, μερικοί από τους οποίους ήταν αρκετά γνωστοί στους Σιενέζους. Ένας από αυτούς, ο Πιέτρο Ντε Άντζελις (με το παρατσούκλι «Πιετρίνο» ), νικητής δύο προηγούμενων ιπποδρομιών του Πάλιο, πέθανε από καρδιακή προσβολή κατά τη διάρκεια των γυρισμάτων της ταινίας τον Αύγουστο.

Τα γυρίσματα ολοκληρώθηκαν τον Οκτώβριο. Η Ντορς και ο Γκάσμαν επρόκειτο να επανενωθούν στην ταινία *Strange Holiday* .

## Κυκλοφορία
Η ταινία έκανε πρεμιέρα το 1957 στην Ιταλία. Στην Ελλάδα κυκλοφόρησε στις 5 Μαρτίου 1962 και προβλήθηκε στους κινηματογράφους «Αθηναίον», «Αττικα» και «Αστυ» της Αθήνας.

## Υποδοχή
### Κριτικές

Το Variety το ονόμασε «πολύχρωμο, με υπέροχους φακούς».
Το Monthly Film Bulletin το χαρακτήρισε «καθαρό pulp fiction»..Το Filmink την αποκάλεσε «μια πανέμορφη ταινία, παρεμπιπτόντως, στην οποία η Ντορς δεν εμφανίστηκε ποτέ πιο όμορφη στην οθόνη. Υπάρχει επίσης μια κορύφωση όπου κερδίζει μια ιπποδρομία, στη Palio di Siena – ένα θριαμβευτικό φινάλε περισσότερο από όσο της έδωσε ποτέ ο βρετανικός κινηματογράφος. Ωστόσο, η ταινία προβλήθηκε ελάχιστα εκτός Ευρώπης».

## Παραπομπές


## Βιβλιογραφία
*

* Chiti, Roberto & Poppi, Roberto. *Dizionario del cinema italiano: Dal 1945 al 1959*. Gremese Editore, 1991.

## Εξωτερικοί σύνδεσμοι
* 

Κατηγορία:Ταινίες του 1958
Κατηγορία:Ιταλικές ταινίες της δεκαετίας 1950
Κατηγορία:Ιταλικές κωμικές ταινίες
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Λουίτζι Ζάμπα